《瑞鹤仙 其二 赋得镫前细雨檐花》
清代·王闿运

别愁凄满院。正晚来、疏帘和雨都卷。春痕背镫见。

又烟丝碧润，都花红断。潇潇线线。绕回阑，寒轻夜浅。

被东风、迤逗相思，刚落檐花一片。

休缱。红楼隔冷，珠箔通光，作成闺怨。天涯纵远。

诗共酒，尽消遣。但西窗剪烛，东阑对雪，年时几回相见。

好殷勤、爱惜良宵，莫催银箭。

作者简介：王闿（kǎi）运（1833—1916）晚清经学家、文学家。字壬秋，又字壬父，号湘绮，世称湘绮先生。咸丰二年（1852）举人，曾任肃顺家庭教师，后入曾国藩幕府。1880年入川，主持成都尊经书院。后主讲于长沙思贤讲舍、衡州船山书院、南昌高等学堂。授翰林院检讨，加侍读衔。辛亥革命后任清史馆馆长。著有《湘绮楼诗集、文集、日记》等。